P6_TA(2005)0250

Rajoittavat toimenpiteet Darfurin alueella Sudanissa vallitsevassa konfliktissa rauhanprosessia vaikeuttavia ja kansainvälistä oikeutta rikkovia henkilöitä vastaan *

Euroopan parlamentin lainsäädäntöpäätöslauselma ehdotuksesta neuvoston asetukseksi tiettyjen rajoittavien erityistoimenpiteiden käyttöönotosta tiettyjä Darfurin alueella Sudanissa vallitsevassa konfliktissa rauhanprosessia vaikeuttavia ja kansainvälistä oikeutta rikkovia henkilöitä vastaan (KOM(2005)0180 — C6-0138/2005 — 2005/0068(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2005)0180) [1],

- ottaa huomioon neuvoston tekstin (8910/2005),

- ottaa huomioon neuvoston yhteisen kannan 2005/411/YUTP [2],

- ottaa huomioon EY:n perustamissopimuksen 60 ja 301 artiklan,

- ottaa huomioon EY:n perustamissopimuksen 308 artiklan, jonka mukaisesti neuvosto on kuullut parlamenttia (C6-0138/2005),

- ottaa huomioon työjärjestyksen 51 artiklan,

- ottaa huomioon kansalaisvapauksien sekä oikeus- ja sisäasioiden valiokunnan mietinnön ja kehitysyhteistyövaliokunnan lausunnon (A6-0186/2005);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

Johdanto-osan 2 a viite (uusi)

| ottaa huomioon (Yhdistyneiden Kansakuntien turvallisuusneuvoston 18 päivänä syyskuuta 2004 antaman päätöslauselman 1564(2004) mukaisesti asetetun) kansainvälisen tutkimuskomission raportin Darfurin tilanteesta, |

Tarkistus 2

Johdanto-osan 2 kappale

(2) Yhteisessä kannassa 2005/XXX/YUTP määrätään muun muassa varojen ja taloudellisten resurssien jäädyttämisen täytäntöönpanosta sellaisten Yhdistyneiden Kansakuntien toimivaltaisen pakotekomitean nimeämien henkilöiden osalta, jotka vaikeuttavat rauhanprosessia, muodostavat uhkan Darfurin ja sitä ympäröivän alueen vakaudelle, rikkovat kansainvälistä humanitaarista oikeutta tai ihmisoikeuslainsäädäntöä, syyllistyvät julmuuksiin, rikkovat asesaartoa tai ovat vastuussa tietyistä offensiivisista sotilaslennoista. Nämä toimenpiteet kuuluvat perustamissopimuksen soveltamisalaan, joten kilpailun vääristymisen ehkäisemiseksi niiden täytäntöönpanoon tarvitaan yhteisön osalta yhteisön toimenpiteitä. | (2) Yhteisessä kannassa 2005/411/YUTP määrätään muun muassa varojen ja taloudellisten resurssien jäädyttämisen täytäntöönpanosta sellaisten Yhdistyneiden Kansakuntien toimivaltaisen pakotekomitean nimeämien henkilöiden osalta, jotka vaikeuttavat rauhanprosessia, muodostavat uhkan Darfurin ja sitä ympäröivän alueen vakaudelle, rikkovat kansainvälistä humanitaarista oikeutta tai ihmisoikeuslainsäädäntöä, syyllistyvät julmuuksiin, rikkovat asesaartoa tai ovat vastuussa tietyistä offensiivisista sotilaslennoista. Nämä toimenpiteet, joiden tehokkuus ja todellinen vaikutus alueella laajamittaisten ihmisoikeusrikkomusten loppumisen varmistamiseksi olisi arvioitava vielä määrittämättömällä järjestelmällä, kuuluvat perustamissopimuksen soveltamisalaan, joten kilpailun vääristymisen ehkäisemiseksi niiden täytäntöönpanoon tarvitaan yhteisön osalta yhteisön toimenpiteitä. |

Tarkistus 3

Johdanto-osan 3 a kappale (uusi)

| (3 a) Yhteisö varmistaa Yhdistyneiden Kansakuntien turvallisuusneuvoston päätöslauselman 1591 (2005) mukaisia toimia sovellettaessa, että ne sovitetaan yhteen Cotonoussa 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ja Euroopan yhteisön ja sen jäsenvaltioiden välisen kumppanuussopimuksen [3] ja erityisesti sen 8 ja 96 artiklan yhteydessä käynnissä olevien menettelyjen kanssa, |

Tarkistus 4

Johdanto-osan 3 b kappale (uusi)

| (3 b) Tässä asetuksessa säädetyt toimenpiteet eivät rajoita muita N'Djamenassa 8 päivänä huhtikuuta 2004 allekirjoitetun tulitaukosopimuksen täytäntöönpanoon liittyviä toimia, eivätkä velvollisuutta asettaa syytteeseen ja tuomita kansainvälisten ihmisoikeussopimusten säännösten mukaisesti ne henkilöt, joiden epäillään syyllistyneen vakaviin ihmisoikeuksien ja kansainvälisen humanitaarisen oikeuden rikkomuksiin, eivätkä ne rajoita Kansainvälisen rikostuomioistuimen syyttäjäviranomaisen aloittamaa tutkintaa Darfurin tilanteesta, joka perustuu Yhdistyneiden Kansakuntien turvallisuusneuvoston esittämään väliaikaiseen pyyntöön saattaa asia rikostuomioistuimen käsiteltäväksi päätöslauselman 1593(2005) mukaisesti. |

Tarkistus 5

2 artiklan 1 kohta

1. Jäädytetään kaikki liitteessä I luetelluille luonnollisille henkilöille tai oikeushenkilöille, yhteisöille tai muille elimille kuuluvat taikka niiden omistuksessa tai hallussa olevat varat ja taloudelliset resurssit. | 1. Jäädytetään kaikki komission 10 artiklan mukaisesti laatimassa luettelossa mainituille luonnollisille henkilöille tai oikeushenkilöille, yhteisöille tai muille elimille kuuluvat taikka niiden omistuksessa tai hallussa olevat varat ja taloudelliset resurssit. |

Tarkistus 6

2 artiklan 2 kohta

2. Mitään varoja tai taloudellisia resursseja ei saa suoraan tai välillisesti asettaa liitteessä I lueteltujen luonnollisten henkilöiden, oikeushenkilöiden tai yhteisöjen saataville tai hyödynnettäviksi. | 2. Mitään varoja tai taloudellisia resursseja ei saa suoraan tai välillisesti asettaa komission 10 artiklan mukaisesti laatimassa luettelossa mainittujen luonnollisten henkilöiden, oikeushenkilöiden tai yhteisöjen saataville tai hyödynnettäviksi. |

Tarkistus 7

4 artiklan c alakohta

c)panttioikeutta ei ole perustettu tai ratkaisua annettu liitteessä I luetellun henkilön, yhteisön tai elimen eduksi; | c)panttioikeutta ei ole perustettu tai ratkaisua annettu komission 10 artiklan mukaisesti laatimassa luettelossa mainitun henkilön, yhteisön tai elimen eduksi; |

Tarkistus 8

7 artiklan 3 kohta

3. Edellä olevien 1 ja 2 kohdan mukaisesti toimitettuja tai vastaanotettuja tietoja saa käyttää vain niihin tarkoituksiin, joihin ne on toimitettu tai vastaanotettu. | 3. Edellä 1 ja 2 kohdan mukaisesti toimitettuja tai vastaanotettuja tietoja saa käyttää vain niihin tarkoituksiin, joihin ne on toimitettu tai vastaanotettu. Tietoja saa käyttää ainoastaan varojen ja taloudellisten resurssien jäädyttämistä koskevien toimien toteuttamiseen vaadittavana ajanjaksona, ja niitä koskevat tietosuojamääräykset. |

Tarkistus 9

8 a artikla (uusi)

| 8 a artikla Luonnollisille henkilöille ja oikeushenkilöille sekä yhteisöille ja muille elimille, joiden varat ja taloudelliset resurssit on väärin perustein jäädytetty, maksetaan vahingonkorvaus, joka vastaa väärin perustein kärsityn vahingon luonnetta ja laajuutta. |

Tarkistus 10

10 artiklan 1 kohta

1. Komissio valtuutetaan a)muuttamaan liite I joko Yhdistyneiden Kansakuntien turvallisuusneuvoston tai pakotekomitean päätösten perusteella, jab)muuttamaan liite II jäsenvaltioiden toimittamien tietojen perusteella. | 1. Komissio valtuutetaan Euroopan parlamenttia kuultuaan a)laatimaan ja muuttamaan joko Yhdistyneiden Kansakuntien turvallisuusneuvoston tai pakotekomitean päätösten perusteella luettelo 2 artiklassa tarkoitetuista luonnollisista henkilöistä tai oikeushenkilöistä, yhteisöistä tai muista elimistä, joiden varat ja taloudelliset resurssit on jäädytettävä, sekä korjaamaan luetteloa, jos se on todistetusti virheellinen, jab)muuttamaan liite jäsenvaltioiden toimittamien tietojen perusteella.Komissio ilmoittaa etukäteen ja luottamuksellisesti a alakohdassa tarkoitetun luettelon laatimisesta ja muuttamisesta kansalaisvapauksista, oikeus- ja sisäasioista sekä kehitysyhteistyöstä vastaaville Euroopan parlamentin valiokunnille. |

Tarkistus 11

Liite I

| Liite poistetaan. |

[1] Ei vielä julkaistu virallisessa lehdessä.

[2] EUVL L 139, 2.6.2005, s. 25.

[3] EYVL L 317, 15.12.2000, s. 3.

--------------------------------------------------